Софија Милошевиќ е родена на 6 јуни 2002 година во Куманово. Основното музичко образование го започнала во УОМО „Панче Пешев“ – Куманово, а средното музичко образование го завршила во ДМБУЦ „Илија Николовски – Луј“ – Скопје, на отсекот виолина, во класата на проф. Јелена Станишиќ. Во текот на своето образование освоила повеќе награди на државни и меѓународни натпревари за соло и камерна музика. Има богато оркестарско искуство, стекнато преку настапи со оркестри во земјата и Германија, каде што била член на Jugend-Sinfonie-Orchester Buxtehude. Во моментов е апсолвентка на Факултетот за музичка уметност во Скопје, во класата на проф. Емилио Перцан, и активно настапува со Симфонискиот оркестар на ФМУ и Камерниот оркестар „Солисти на ФМУ“. Има искуство како наставник по виолина, особено внимание посветува на правилната техника, музикалноста, индивидуалниот пристап и развивањето љубов и самодоверба кај учениците.
